《晚宴南禅寺呈使君叠前韵》
宋代·洪刍

隔年暂到莺将老，此日重陪燕始来。云傍熊轩飞好雨，山移鼍鼓作轻雷。

踏青女伴春衫湿，浮白宾筵舞袖回。可是玄晖方在郡，尊前能赋愧邹枚。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。